## **Príloha č.6 : Odovzdanie zdrojového kódu**

1. Poskytovateľ sa zaväzuje pre Služby podľa tejto Zmluvy odovzdať Objednávateľovi kompletný úplný aktuálny zdrojový kód a informácie potrebné na tvorbu, údržbu, spracovanie a modifikáciu autorského diela (ďalej ako „dokumentácia“) bezpečným spôsobom najneskôr v deň nasadenia do produkcie, a to v elektronickej forme na dátovom nosiči alebo prístupom do elektronického nástroja, kde sú tieto informácie zdokumentované (archivované).
2. Vytvorený zdrojový kód vrátane dokumentácie zdrojového kódu bude prístupný v režime podľa § 31 ods. 4 písm. b) Vyhlášky č. 78/2020 Z. z. o štandardoch pre informačné technológie verejnej správy (s obmedzenou dostupnosťou pre orgán vedenia a orgány riadenia – zdrojový kód je dostupný len pre orgán vedenia a orgány riadenia); týmto nie je dotknutý osobitný právny režim vzťahujúci sa na preexistentný zdrojový kód. Objednávateľ je oprávnený so súhlasom Poskytovateľa sprístupniť vytvorený zdrojový kód okrem predchádzajúcej vety aj tretím osobám.
3. Zdrojové kódy budú vytvorené exportom z vývojového prostredia a budú odovzdané Objednávateľovi na elektronickom médiu v zapečatenom obale. Poskytovateľ je povinný umožniť Objednávateľovi pri odovzdávaní zdrojových kódov, pred zapečatením obalu, skontrolovať v priestoroch Objednávateľa prítomnosť zdrojových kódov na odovzdávanom elektronickom médiu.
4. Adresárová štruktúra zdrojového kódu bude popísaná v samostatnom dokumente. Dokument bude obsahovať základné informácie nevyhnutné pre prehľad a orientáciu v zdrojových kódoch, postup jeho skompilovania, dátový model, popis integračnej, aplikačnej a technickej architektúry, väzby na iné systémy. Súčasťou odovzdania bude aj zaškolenie personálu Objednávateľa a tiež zodpovedanie nejasností v dokumentácii, prípadne aktualizácia dokumentácie po zapracovaní pripomienok Objednávateľa.